Ice Seguerra

Si Cariza "Ice" Yamson Seguerra (namundag kan Setyembre 17, 1983), mas bisto sa ngaran na Aiza Seguerra, sarong Filipinong aktor, parakanta, parasurat kanta asin paragitara. Inot na nagluwas bilang sarong lesbian kan 2007, Inaapod ni Seguerra an saiyang sadiri bilang sarong transgender man.

Kan Agosto 12, 2016, si Seguerra itinalaga ni Presidente Rodrigo Duterte bilang Chairperson kan National Youth Commission.

Karera 
Si Seguerra inot na nabisto kan siya 3-anyos na kontestante kan Eat Bulaga! sa serye kaning  "Little Miss Philippines". Asin siya sunod sunod nang nagluwas igdi puon kan 1987 hanggan 1997.

Bilang aking artista, si Seguerra nagluwas man sa halos lampas sa 30 pelikula asin pasali sa TV. Pirmi niyang ginagampanan an papel bilang aki kan katrabaho niya sa Eat Bulaga! na si Vic Sotto sa magkakapirang pelikula. Ginampanan niya an papel bilang si Aiza Kabisote, aki ni Enteng Kabisote sa Okey Ka Fairy Ko! puon 1987 hanggan 1997. Nagluwas siya sa anum (6) na pelikula kan Regal Films. Kan siya 14-anyos, naglaban siya sa Invitational Shootfest '98 ni Bong Revilla, asin nanggana nin pirang ulit sa nasabing pakawat.

Sa mga huring taon niya sa pagkajoven, pinadagos ni Seguerra an saiyang karera sa musika, nagkakanta asin nagpapatugtog gitara. An saiyang single na "Pagdating ng Panahon" nagin major hit kan 2001, ini an nagtao saiya nin karera sa musika.

Si Seguerra nanggana sa The Singing Bee kan Hulyo 8, 2008 matapos na itao ni Rachel Alejandro an saiyang trono bilang defending champion dahil sa iba pang kalakawan. Nadaog niya an saiyang kalaban na pareho niya man parakanta na si Bituin Escalante. Si Seguerra nanggana nin P1,040,000 sa panduwang pagkakataon kan Hulyo 10, na nagkaigwang suma tutal kan gana na P2,080,000.

Si Seguerra nag-perform man sa Singapore para presentasyon kan Singapore Repertory Theatre na stage play na Avenue Q.

Kan Enero 7, 2013, si Seguerra nagsali sa Himig Handog P-Pop Love Songs contest bilang interpreter kan kasaling kanta na "Anong Nangyari Sa Ating Dalawa", sinurat ni Jovinor Tan. Kinanta niya an piyesa sa grand finals kani kan Pebrero 24 sa SM Mall of Asia Arena. An kanta an ginawadan kan inot na gana para sa Best P-pop Love Song na nagtao sa kagsurat kan kanta nin premyong sarong milyon.

Personal na buhay 
Si Seguerra aki kan mag-agom na Decoroso "Dick" Seguerra (kan Calauag, Quezon) asin Caridad "Caring" Yamson-Seguerra (kan Bicol Region).

Nagklase siya sa Operation Brotherhood Montessori Center asin naglaog man sa College of Fine Arts and Design kan Unibersidad kan Santo Tomas asin nagkua nin degree sa kolehiyo.

Kan Agosto 18, 2007, si Seguerra nagluwas sa publiko na siya sarong lesbian. Dangan kan Agosoto 2014, nagluwas siya bilang sarong transgender man.

Kan Disyembre 8, 2014, si Seguerra inagom an modelo asin aktres na si Liza Diño sa California.

Filmograpiya

Telebisyon

Iba pang pagbisita sa TV

Mga pelikula

Discograpiya

Gawad

Teatro

Toltolan

Panluwas na takod
 

Arte
Mga artista gikan sa Filipinas
Artista nin Pelikula
Mga parakanta
Mga parakanta gikan sa Filipinas